My moer-by bundel | Hasepad Uitgewers
Home > Boeke > My moer-by bundel
My Moer-by bundel bevat verhale van alle soorte en geure bymekaar gegooi tussen die woord-ritmes van hierdie vertellings, amper soos 'n moer-by mengelslaai.
"Wie is ek?" vra jy my: Nee wat, jong – ek is sommer maar net gewoonweg 'Lana Hitge' – die mamma van twee baie lewendige amper-tieners. Daar is wel diegene onder my kennisse wat my as effens mallerig (dis nou met permissie gesê) sal beskryf. Maar dit is seker oor ek vreeslik sukkel om 'in-die-boks' te leef. My aanslag tot die lewe is waarskynlik maar so 'n bietjie anders as Jan Alleman s'n ... hoekom dan nie? Dis dalk juis my kreatief-wees wat vir my 'n foto-album tjokvol anderste, maar spesiale, onthou-goeters besorg het. Onthou-goeters wat my eie en vele ander mense op aarde se lewens met 'n lieflike nuwe kleur inkleur. 'n Foto-album vol onthou-goeters wat stapels lekkerlees griffels geïnspireer het – en steeds inspireer.